Sergej Obrazcov

Sergej Vladimiroviĉ OBRAZCOV (; naskiĝis la 5-an de julio 1901 en Moskvo, Rusia Imperio, mortis la 8-an de majo 1992 samurbe. Li estis granda rusa mastro pri marionetoj, kiu establis pupteatron kiel formo de arto en Sovetunio kaj kiu estas konsiderata unu el la plej elstaraj pupistoj de la 20-a jarcento.

eta|Sergej Obrazcov en 1930La filo de instruistino pri la rusa lingvo en gimnazio baronino Anna Ivanovna von Rehbinder (Obrazcova) (1878–1959) kaj fervoja inĝeniero, akademiano Vladimir Nikolajeviĉ Obrazcov (1874–1949) studis pentrarton en la moskva Supera Arta kaj Teknika Studio. Li iĝis aktoro ĉe la moskva Nemiroviĉ-Danĉenko Muzika Teatro en 1922-1930 jaroj kaj poste ĉe la Moskva Arta Teatro(1930-31). Tiutempe li ankaŭ donis en sendependa vodevilo-stilo marionetajn spektaklojn. En 1931 li estis elektita de la soveta registaro kiel la unua direktoro de la Ŝtata Centra Pupteatro.

Dum pli ol okdek jaroj de ĝia ekzistado la teatro de marionetoj havis permanentan furoron enlande kaj eksterlande. Ĝi estas ankaŭ enlistigita en la Guinness-libro de rekordoj.

Krom gvidado en sia teatro Obrazcov instruis la puparton kiel profesoro en la moskva Rusa Akademio de Teatraj Artoj. Ekde 1976 li estis prezidanto la Internacia Unio de la Marionetoj - UNIMA, ekde 1984 - ĝia honora dumviva prezidanto.

 Verkaro 

Obrazcov verkis 20 librojn, inter kiuj plej famaj estas:
 Dumvive mi ludas kun pupoj (Всю жизнь я играю в куклы) - 1983
 Kurtaj rakontoj pri animaloj (Маленькие рассказы про животных) - 2010
 Mia profesio {Моя профессия} - 2009
 Laŭ ŝtupoj de memoro (По ступенькам памяти) - 1987
 Pri tio, kion mi vidis, eksciis kaj komprenis dum du vojaĝoj al Londono (О том, что я увидел, узнал и понял во время двух поездок в Лондон) - 1957
 La teatro de la ĉina popolo (Театр китайского народа) - 1957

 Filmaro 
Li ankaŭ produktis kelkajn dokumentajn filmojn kiel reĝisoro:
 Don Juano (1988)
 Mister Twister (1977)
 Aladino kaj la mirinda lampo (1974)
 La eksterordinara koncerto" (1972)
 la Dia Komedio (1961)
 Kinokamerao akuzas (1967)
 Surprizoj troviĝas apude (1962)
 Nekredebla vero (1970)
 Kiu bezonas tiun Vaska? (1973)

eta|La monumento kaj la pupteatro
 Premioj 
 Laŭreato de Sovetunio Stalin-premio (1946)
 Laŭreato de Sovetunio Lenin-premio (1984)
 Popola artisto de Sovetunio (1954)
 Laŭreato de la Ŝtata Stanislavskij Premio de RSFSR (1967)
 Heroo de Socialisma Laboro (1971)

Dum lastaj dek vivjaroj Obrazcov suferis pro negativaj sekvoj de sukera diabeto. Li mortis la 8-an de majo 1992 kaj estis sepultita en la moskva Novodeviĉje tombejo (10 tereno).

 Memoro 
 En 2001 iĝis vizitebla apartamento, en kiu loĝis lia familio;
 En 2006 oni establis monumenton apud la pupteatro;
 Ŝipo-pensiono portas lian nomon;
 Obrazcov strato en Moskvo (ĝis 1949 - Baĥmetjevskaja). En domo 12 rezidis lia familio;

 Familio 

Sergej Obrazcov estis dufoje edzo. Lia unua edzino nomiĝis Sofia Semenovna Smislova, al kiu li edziĝis en 1919. La geedzoj havis filon Aleksej naskitan la 28-an de decembro 1922 kaj filinon Natalia naskitan la 27-an de junio 1928. Baldaŭ post naskiĝo de la filino Sofia mortis.
En 1931 Obrazcov edziĝis al aktorino de la Moskva Arta Teatro Olga Aleksandrovna Ŝaganova (Erlanger) (1904 - 1989), kun kiu li travivis ĉirkaŭ sesdek jarojn. Ilia filino nomiĝis Nadeĵda.

Filo Aleksej iĝis arkitekto, filino Natalia estis aktorino de la pupteatro kaj rolis leporeton Tepa en populara TV-programo "Bonan nokton, geetuloj!". Ekde 1982 ŝi havis honoran titolon - Merita Artistino de Rusio.

Lia nepino Ekaterina Obrazcova naskiĝinta la 19-an de majo 1955 ankaŭ estas Merita Artistino de Rusio. Ŝi daŭrigas aferon de sia avo kaj gvidas la pupteatron. Lia nepo Petro (naskiĝis en 1950) estas kandidato pri Kemiaj Sciencoj kaj ĵurnalisto. La dua nepo Sergej (1958) estas arkitekto.

 Eksteraj ligiloj 

  biografio 
   biografio 
   Obrazcov pupteatro  
  Muzeo-apartamento Глинищевский переулок дом 5/7. 6 подъезд, кв № 97
  video

Kategorio:Naskiĝintoj en Moskvo
Kategorio:Mortintoj en Moskvo
Kategorio:Sovetiaj reĝisoroj
Kategorio:Sovetiaj aktoroj
Kategorio:Rusiaj aktoroj
Kategorio:Rusiaj reĝisoroj
Kategorio:Rusiaj pupteatristoj
Kategorio:Herooj de Socialisma Laboro